open-index/open-wikipedia-markdown huggingface dataset:
উম্ম আল নামিল দ্বীপ

**উম্ম আল নামিল** () একটি দ্বীপ, যা কুয়েতের অধীনস্থ। এটি কুয়েত উপসাগরে অবস্থিত। দ্বীপটি কুয়েতের মূল ভূখণ্ড থেকে সর্বনিম্ন  দূরে অবস্থিত। এই দ্বীপটি বেশ কিছু প্রত্নতাত্ত্বিক আবিষ্কারের জন্য পরিচিত। বেশ কিছু প্রত্নতাত্ত্বিক নিদর্শন এখানে পাওয়া গেছে।

## তথ্যসূত্র

বিষয়শ্রেণী:কুয়েতের দ্বীপ
বিষয়শ্রেণী:কুয়েতের বাতিঘর
বিষয়শ্রেণী:কুয়েতের প্রত্নতাত্ত্বিক স্থান
আল মুরকাব

**আল মুরকাব** () কুয়েত সিটি, কুয়েত এর একটি এলাকা। এটি ক্যাপিটাল গভর্নরেটে অবস্থিত। কুয়েত আন্তর্জাতিক বিমানবন্দর থেকে এটি ৮ মাইল (১৩ কিমি) দূরে।

আল মুরকাবের নিকটস্থ এলাকাগুলির মধ্যে রয়েছে আস সালিহিয়া (০.৫ নটিক্যাল মাইল বা ১ কিমি), জিবলা (০.৬ নটিক্যাল মাইল বা ১.১ কিমি), আল কুয়েত (০.২ নটিক্যাল মাইল বা ০.৪ কিমি), উম সিদ্দাহ (০.৮ নটিক্যাল মাইল বা ১.৫ কিমি) এবং আল মানসুরিয়া (০.৬ নটিক্যাল মাইল বা ১.১ কিমি)। ২০১১ সাল অনুযায়ী এর জনসংখ্যা ৩৬৯৯ জন।

## তথ্যসূত্র


## বহিঃসংযোগ
* স্যাটেলাইট মানচিত্র Maplandia.com এ

বিষয়শ্রেণী:কুয়েতের জনবহুল স্থান
বিষয়শ্রেণী:কুয়েত সিটির শহরতলী
জিবলা, কুয়েত

**জিবলা**  হলো কুয়েত সিটির একটি ঐতিহাসিক এলাকা। এটি কুয়েতের প্রাচীনতম অঞ্চলগুলোর একটি। তবে তেল-উত্তর যুগের বেশিরভাগ ভবন ভেঙে ফেলা হয়েছে। এই এলাকা শারক, মিরগাব এবং দাসমান-এর সাথে আধুনিক কুয়েত সিটির মূল কেন্দ্রের বেশিরভাগ অংশ গঠন করে। ২০২২ সালের তথ্য অনুযায়ী এখানে ১৪,৫১৮ জন বাস করে।

## তথ্যসূত্র

বিষয়শ্রেণী:কুয়েত সিটি
শার্ক, কুয়েত

**শার্ক** () কুয়েত সিটির একটি ঐতিহাসিক জলতীরবর্তী জেলা। এটি কুয়েত সিটির সবচেয়ে প্রাচীন পাড়া। তবে ১৯৬০ ও ১৯৭০-এর দশকে তেল-পূর্ব ভবনগুলির বেশিরভাগই ভেঙে ফেলা হয়। বর্তমানে এটি একটি আধুনিক বাণিজ্যিক এলাকা। এতে অনেক ভবন, সুউচ্চ ভবন এবং শপিং মল রয়েছে, যেমন সৌক শার্ক এবং আরাইয়া টাওয়ার।

## শার্কে অবস্থিত দূতাবাস

* অস্ট্রেলিয়া

## তথ্যসূত্র

বিষয়শ্রেণী:কুয়েত সিটির শহরতলী
সুলাইবিখাত

**সুলাইবিখাত** () কুয়েত সিটির একটি জেলা। এটি পাঁচটি ব্লক নিয়ে গঠিত।

## সুলাইবিখাত ক্যাম্প
ব্রিটিশ ম্যান্ডেটের সময় সুলাইবিখাতে একটি ব্রিটিশ ক্যাম্প নির্মিত হয়েছিল, যেখানে প্রায় ২০০টি বাংলো স্টাইলের আবাসিক ইউনিট ছিল, যা পারস্য উপসাগরের পাশে একটি ঘেরের মধ্যে অবস্থিত ছিল।

১৯৬১ সালে ব্রিটিশ ম্যান্ডেটের সমাপ্তির পর ক্যাম্পটি পরিত্যক্ত হয়ে যায় এবং কুয়েত সরকারের উচ্চপদস্থ কর্মচারীরা (ডাক্তার, প্রকৌশলী, ফার্মাসিস্ট, পশুচিকিৎসক, আইনজীবী, বিচারক ইত্যাদি) এটি ব্যবহার করতে শুরু করেন।

ক্যাম্পে নিজস্ব একটি পুলিশ স্টেশন, একটি সুপারমার্কেট ("সালওয়া মার্কেট"), এবং একসময় একটি লন্ড্রি আউটলেট এবং একটি হেয়ারস্টাইলিস্ট ছিল।

ক্যাম্পে বাসিন্দাদের জন্য একটি ক্লাব ছিল, যেখানে একটি আউটডোর সুইমিং পুল, তিনটি টেনিস ক্লাব, একটি ফুটবল মাঠ এবং একটি সিনেমা ঘর ছিল। এটি উৎসব উপলক্ষে যুবকদের মিলনস্থল হিসেবে কাজ করত। এই পরিস্থিতি ১৯৮০ পর্যন্ত অব্যাহত ছিল, যখন বাসিন্দাদের অন্যত্র স্থানান্তর করা হয় এবং ক্যাম্পটি ভেঙে ফেলা হয়।

## তথ্যসূত্র

বিষয়শ্রেণী:কুয়েতের জনবহুল স্থান
সুররা

**সুররা** কুয়েত সিটির কুয়েতের ক্যাপিটাল গভর্নরেট এলাকায় একটি আবাসিক এলাকা। এটি জাব্রিয়ার পশ্চিমে এবং কুরতুবার পূর্বে অবস্থিত। এখানে ছয়টি আবাসিক ব্লক রয়েছে এবং প্রায় ৩৫,৩৬৬ জনের বাসস্থান হিসেবে পরিচিত। এর দক্ষিণ অংশ হাওয়ালি গভর্নরেটে অবস্থিত।

"সুররা" একটি আরবি শব্দ, যার অর্থ "নাভি"। এটি সেই সময়ের মেয়র তালাল আল-শারেখ দ্বারা নির্বাচিত নাম, যিনি কুয়েতের শহুরে জমির মধ্যে এর কেন্দ্রীয় অবস্থানের কারণে এলাকাটির জন্য এই নামটি বেছে নিয়েছিলেন।

সুররায় তিনটি প্রধান রাস্তা রয়েছে। প্রধান রাস্তা, "আস-সুররা রোড", "আলী ইবন আবি তালিব রোড" এবং "তারিক বিন জিয়াদ রোড"।

## সুররায় অবস্থিত দূতাবাস

## তথ্যসূত্র

বিষয়শ্রেণী:কুয়েত সিটির উপশহর
মালি জাতীয় অলিম্পিক ও ক্রীড়া কমিটি

**মালি জাতীয় অলিম্পিক ও ক্রীড়া কমিটি** (; এছাড়াও সংক্ষেপে আইওসি কোড **এমএলআই** দ্বারা পরিচিত) হলো মালির জাতীয় অলিম্পিক কমিটি। এই সংস্থাটির ১৯৬২ সালে প্রতিষ্ঠিত হয়েছে; প্রতিষ্ঠার ১ বছর পর ১৯৬৩ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মালির বামাকোতে অবস্থিত।

বর্তমানে মালি জাতীয় অলিম্পিক ও ক্রীড়া কমিটির সভাপতির দায়িত্ব পালন করছেন হাবিব সিসোকো, যিনি ২০০০ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন মুহাম্মদ ওমর ত্রাওরে।

## ইতিহাস
১৯৬২ সালে মালির বহু-ক্রীড়ার সর্বোচ্চ সংস্থা হিসেবে মালি জাতীয় অলিম্পিক ও ক্রীড়া কমিটি প্রতিষ্ঠিত হয়েছে। মুসা কেইতা এই সংস্থার প্রথম সভাপতির দায়িত্ব পালন করেছেন, যিনি ১৯৬২ হতে ১৯৬৮ পর্যন্ত সভাপতির দায়িত্বে নিয়োজিত ছিলেন।

প্রতিষ্ঠার প্রায় ২ বছর পর মালি ১৯৬৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে মালি

## তথ্যসূত্র

## বহিঃসংযোগ
*  
* এএনওসিতে মালি জাতীয় অলিম্পিক ও ক্রীড়া কমিটি 
* অলিম্পিডিয়ায় মালি জাতীয় অলিম্পিক ও ক্রীড়া কমিটি 
* অলিম্পিক.কমে মালি জাতীয় অলিম্পিক ও ক্রীড়া কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে মালি
বিষয়শ্রেণী:মালির ক্রীড়া পরিচালনা পরিষদ
বিষয়শ্রেণী:১৯৬২-এ মালিতে প্রতিষ্ঠিত
বিষয়শ্রেণী:১৯৬২-এ প্রতিষ্ঠিত ক্রীড়া সংস্থা
১০০ নারী (বিবিসি)

***১০০ নারী*** হলো বিবিসি-র একটি বহু-মাধ্যমিক সিরিজ, যা ২০১৩ সালে প্রতিষ্ঠিত হয়। এই বার্ষিক সিরিজ ২১শ শতাব্দীতে নারীদের ভূমিকা বিশ্লেষণ করে। এতে লন্ডন এবং মেক্সিকোতে আয়োজিত অনুষ্ঠানে ১০০ জন নারীর তালিকা ঘোষণা এবং সম্মাননা জানানো হয়। তালিকা ঘোষণা পর থেকে আন্তর্জাতিক অনুষ্ঠানটি তিন সপ্তাহ ধরে চলে। এতে সম্প্রচার, অনলাইন প্রতিবেদন, বিতর্ক এবং নারীদের বিষয়ে সাংবাদিকতা অন্তর্ভুক্ত থাকে। বিশ্বের নারীদের টুইটার এর মাধ্যমে অংশগ্রহণ এবং তালিকা, সাক্ষাৎকার ও বিতর্কের বিষয়ে মন্তব্য করার জন্য উৎসাহিত করা হয়।

## ইতিহাস
২০১২ দিল্লি গণধর্ষণ ঘটনার পর তখনকার বিবিসি'র কন্ট্রোলার লিলিয়ান ল্যান্ডর,বিবিসি সম্পাদক ফিওনা ক্র্যাক এবং অন্যান্য সাংবাদিকরা নারীদের সামাজিক সমস্যা এবং অর্জন নিয়ে একটি সিরিজ তৈরির কথা চিন্তা করেন।
তাঁরা মনে করেছিলেন যে, নারীরা যে সমস্ত সমস্যার সম্মুখীন হয়, সেগুলো গভীরভাবে আলোচনা করা হচ্ছে না। ২০১৩ সালের মার্চ মাসে বিবিসি একটি "নারীদের কাছ থেকে এবং তাদের বিষয়ে আরও বেশি কন্টেন্ট তৈরি" করার প্রস্তাব নিয়ে প্রচুর পরিমাণে প্রতিক্রিয়া পায়। নারীদের গণমাধ্যমে কম প্রতিনিধিত্বের সমস্যা সমাধানের জন্য বিবিসি ২০১৩ সালে এই সিরিজটি চালু করে। প্রথম অনুষ্ঠানে অংশগ্রহণকারী নারীদের নির্বাচন করা হয় ২৬টি বিভিন্ন ভাষার পরিষেবার মাধ্যমে। এক মাসব্যাপী এই প্রোগ্রামটি ২৫ অক্টোবর একটি কনফারেন্সের মাধ্যমে শেষ হয়, যেখানে সারা বিশ্বের ১০০ জন নারী তাঁদের অভিজ্ঞতা এবং সমস্যাগুলি নিয়ে আলোচনা করেন। কর্মসংস্থানের চ্যালেঞ্জ, নারীবাদ, মাতৃত্ব এবং ধর্মসহ বিভিন্ন বিষয়ে আলোচনা হয়। এতে নারীদের সাংস্কৃতিক এবং সামাজিক চ্যালেঞ্জগুলো বিশ্লেষণ করা হয়। এই সিরিজটি এরপর থেকে শিক্ষা, স্বাস্থ্যসেবা, সমান বেতন, যৌন নির্যাতন এবং গৃহে সহিংসতাসহ বহু বিষয়কে অন্তর্ভুক্ত করেছে। এটি নারীদের জন্য এমন একটি প্ল্যাটফর্ম তৈরি করেছে যেখানে তাঁরা বৈষম্য দূর করার এবং বিশ্বের উন্নতি করার উপায় নিয়ে আলোচনা করতে পারেন। এই তালিকায় সারা বিশ্বের নারীদের অন্তর্ভুক্ত করা হয়, যাঁরা বিভিন্ন কাজের সঙ্গে জড়িত। তালিকায় বিখ্যাত নারীদের পাশাপাশি অনেক কম পরিচিত ব্যক্তিরাও স্থান পান।

## তথ্যসূত্র

বিষয়শ্রেণী:২০১৩-এ বেতার অনুষ্ঠান
বিষয়শ্রেণী:২০১৩-এ প্রবর্তিত পুরস্কার
বিষয়শ্রেণী:নারীদের তালিকা
বিষয়শ্রেণী:২০১৩-এ ব্রিটিশ টেলিভিশন অনুষ্ঠান
রিক্তা আক্তার বানু

**রিক্তা আক্তার বানু** হলেন একজন নার্স এবং লার্নিং ডিস-এবিলিটি স্কুলের প্রতিষ্ঠাতা ও শিক্ষক। তিনি ২০২৪ সালে প্রকাশিত *[[১০০ নারী (বিবিসি)|বিবিসি ১০০ নারী]]* অনুযায়ী পৃথিবীর সবচেয়ে অনুপ্রেরণা জাগানো ও প্রভাবশালী ১০০ নারীর মধ্যে একজন নির্বাচিত হয়েছেন।

## প্রাথমিক জীবন
তিনি কুড়িগ্রাম জেলা এর চিলমারী উপজেলার রমনা ইউনিয়নের রমনার সরকার বাড়ি এলাকার বাসিন্দা।
## লার্নিং ডিসএবিলিটি স্কুল
স্কুলটি মূলত অটিস্টিক বা শিক্ষা গ্রহণ করতে অক্ষম এমন প্রতিবন্ধী শিশুদের পড়াশোনা শেখানোর উদ্দেশ্যে প্রতিষ্ঠা করা হয়েছিল। এই বিদ্যালয়ের নাম রিকতা আখতার বানু (লুৎফা) বুদ্ধি প্রতিবন্ধী বিদ্যালয় পরবর্তীতে এখানে বিভিন্ন ধরনের শারীরিক ও মানসিক প্রতিবন্ধী শিশু কিশারদের ভর্তি করানো হয়। স্কুলের প্রতিষ্ঠাতা রিক্তা আক্তার বানুর মেয়ে অটিস্টিক বা সেরিব্রাল পালসি রোগে আক্রান্ত ছিলেন। তাকে স্থানীয় বিদ্যালয়ে ভর্তি করানোর চেষ্টা করা হলেও তিনি ব্যর্থ হন। এরপর বিশেষ চাহিদাসম্পন্ন শিশুদের শিক্ষার বন্দোবস্ত করতে নিজেই একটি স্কুল প্রতিষ্ঠা করেন।

## ১০০ নারী (বিবিসি)
২০২৪ সালে ১০০ নারী (বিবিসি) তে রিক্তা আক্তার বানু প্রভাবশালী ও অনুপ্রেরণা জাগানো নারী হিসেবে নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নার্স
বিষয়শ্রেণী:বাংলাদেশী বিদ্যালয় ও মহাবিদ্যালয়ের প্রতিষ্ঠাতা
বিষয়শ্রেণী:২১শ শতাব্দীর বাংলাদেশী নারী
বিষয়শ্রেণী:কুড়িগ্রাম জেলার ব্যক্তি
সৌক শার্ক

**সৌক শার্ক** কুয়েত সিটিতে অবস্থিত একটি প্রধান শপিং সেন্টার। এটি প্রাথমিকভাবে একটি ঐতিহ্যবাহী সুক হিসেবে শুরু হয়েছিল, তবে বিনিয়োগের মাধ্যমে এটি প্রায়  এলাকাজুড়ে একটি আধুনিক শপিং মলে পরিণত হয়েছে।

## সংক্ষিপ্ত বিবরণ
এর দুটি তলায় রয়েছে বিভিন্ন খুচরা বিক্রেতার দোকান এবং বিভিন্ন খ্যাতিমান ব্র্যান্ডের দোকান, যেমন ব্রিটেনের ডেবেনহামস, রিভার আইল্যান্ড, নেক্সট, জিএনসি, বুটস, মাদারকেয়ার, জারা, দ্য বডি শপ, নকিয়া এবং সনি।

প্রথম তলে একটি পানি ঘড়ি রয়েছে যা  উঁচু। এটি অধ্যাপক বার্নার্ড গিটন দ্বারা নির্মিত।

২০০৩ সালের ২৯ মার্চ কুয়েত সরকার ঘোষণা করেছিল যে একটি ইরাকি রকেট এই কমপ্লেক্সে আঘাত হানে, যা কিছুটা ক্ষতি করেছিল কিন্তু কোনো হতাহতের ঘটনা ঘটেনি।

## তথ্যসূত্র

বিষয়শ্রেণী:১৯৯৮-এ কুয়েতে প্রতিষ্ঠিত
বিষয়শ্রেণী:১৯৯৮-এ প্রতিষ্ঠিত বিপণিবিতান
বিষয়শ্রেণী:কুয়েতের বিপণিবিতান
দক্ষিণ এশীয় গেমসে ফুটবল

১৯৮৪ সালে শুরু হওয়ার পর থেকে **[[ফুটবল]]** দক্ষিণ এশিয়ান গেমসে একটি খেলা। ২০০৪ সাউথ এশিয়ান গেমস থেকে, পুরুষদের দলের বয়স সীমা অনূর্ধ্ব-২৩ বছর এবং প্রতিটি স্কোয়াডের জন্য তিনজন ২৩ বছরের বেশি বয়সী খেলোয়াড় থাকতে পারে, যা গ্রীষ্মকালীন অলিম্পিক এবং এশিয়ান গেমসে ফুটবল প্রতিযোগিতায় বয়স সীমার সমান। নেপাল এবং পাকিস্তান বর্তমানে পুরুষদের প্রতিযোগিতায় ৪টি স্বর্ণপদক নিয়ে সবচেয়ে সফল দেশ, সেই সাথে ভারত ৩টি স্বর্ণপদক নিয়ে মহিলাদের প্রতিযোগিতায় সবচেয়ে সফল।

২০১০ সালে নারী ফুটবল টুর্নামেন্ট চালু হয়।

## ফলাফল
### পুরুষদের প্রতিযোগিতা
১০ ডিসেম্বর ২০১৯ সাল পর্যন্ত সঠিক।

২০০৪ থেকে টুর্নামেন্টটি অনূর্ধ্ব-২৩ দলের জন্য।

### মহিলাদের প্রতিযোগিতা
৯ ডিসেম্বর ২০১৯ সাল পর্যন্ত সঠিক।

## পদক তালিকা
### পুরুষদের পদক তালিকা

### মহিলাদের পদক তালিকা

### মোট

## আরও দেখুন
* সাফ চ্যাম্পিয়নশিপ

## তথ্যসূত্র

দক্ষিণ এশীয় গেমসে ফুটবল
বিষয়শ্রেণী:দক্ষিণ এশীয় গেমসের ক্রীড়া
দক্ষিণ এশীয় গেমস
দক্ষিণ এশীয় গেমস
মায়া ঘোষ (মঞ্চাভিনেত্রী)

**মায়া ঘোষ** (১ জানুয়ারি ১৯৪৩ – ৩ ডিসেম্বর ২০২২) ছিলেন একজন উল্লেখযোগ্য ভারতীয় বাঙালি নাট্য ব্যক্তিত্ব। তিনি বাংলা নাট্য জগতে গ্রুপ থিয়েটার আন্দোলনের অন্যতম ব্যক্তিত্ব ছিলেন। তিনি পশ্চিমবঙ্গ রাজ্য নাট্য অকাদেমি পুরস্কার লাভ করেন।
## জীবনী
মায়া ঘোষ ১৯৪৩ খ্রিস্টাব্দের ১ জানুয়ারি ব্রিটিশ ভারতের অবিভক্ত বাংলার অধুনা বাংলাদেশের তৎকালীন খুলনা জেলার সাতক্ষীরার এক দরিদ্র পরিবারে জন্মগ্রহণ করেন। তার বাল‍্যকাল অর্থাভাবে কেটেছিল। সেজন্য নবম শ্রেণির বেশি পড়াশোনা করতে পারেননি। ছোটবেলা থেকেই পাড়ার থিয়েটারে মঞ্চাভিনয় শুরু করেন।  তিনি উৎপল দত্ত প্রতিষ্ঠিত পিপলস লিটল থিয়েটার’-এর সদস্য হন। কলকাতার দমদমে ভারতীয় গণনাট্য সংঘ তথা ইন্ডিয়ান পিপলস থিয়েটার অ্যাসোসিয়েশনে যোগ দেন এবং গত শতকের ষাটের দশকে তিনি অজিতেশ বন্দ্যোপাধ্যায়ের *সাঁওতাল বিদ্রোহ* (১৯৬১-র সাঁওতাল বিদ্রোহ) নাটকে অভিনয়ের সাফল‍্যে জনপ্রিয়তা লাভ করেন। অজিতেশ বন্দ্যোপাধ্যায় পরে নান্দীকার তৈরি করলে মায়া নান্দীকারের গুরুত্বপূর্ণ সদস‍্য হন। নান্দীকারের প্রযোজনায় এবং রুদ্রপ্রসাদ সেনগুপ্তর পরিচালনায় লুইজি পিরানদেল্লোর “Six Characters in Search of an Author” নাটক অবলম্বনে ‘নাট্যকারের সন্ধানে ছ’টি চরিত্র’- নাটকে প্রথম মায়ের ভূমিকায় অভিনয় করেন তিনি। ১৯৬৬ খ্রিস্টাব্দে তেরোজন সদস্য নান্দীকার ছেড়ে নতুন নাট্যদল 'থিয়েটার ওয়ার্কশপ' তৈরি করলে মায়াও নতুন দলে যোগ দেন এবং দলের সভাপতি হন। বহু সফল নাটকে অভিনয় করে জনপ্রিয়তা অর্জন করেন। তার অভিনীত উল্লেখযোগ্য নাটকগুলি হল-
**চাক ভাঙা মধু* (মনোজ মিত্র রচিত  এবং বিভাস চক্রবর্তী পরিচালিত)
**রাজরক্ত* (মোহিত চট্টোপাধ্যায় রচিত এবং বিভাস চক্রবর্তী পরিচালিত) 
**বেলা অবেলার গল্প* (১৯৮৭)
**ভিয়েতনাম*
## পুরস্কার ও সম্মাননা
১৯৮৭ খ্রিস্টাব্দে *বেলা অবেলার গল্প* নাটকে অভিনয়ের জন্য তিনি পশ্চিমবঙ্গ নাট্য আকাদেমি পুরস্কার (ওয়েস্ট বেঙ্গল স্টেট থিয়েটার অ্যাকাডেমি অ্যাওয়ার্ড) সহ বেশ কয়েকটি পুরস্কার লাভ করেন।

## মৃত্যু
প্রবীণ মায়া ঘোষ দীর্ঘদিন ধরেই বার্ধক্য জনিত নানান অসুখে ভুগছিলেন। ২০২২ খ্রিস্টাব্দের ৩ ডিসেম্বর শনিবার আচমকাই তার শারীরিক অবস্থার অবনতি হয়। এর পরই তিনি হৃদরোগে আক্রান্ত হন এবং সন্ধ্যায় শ্রীরামপুরের এক বেসরকারি হাসপাতালে শেষ নিঃশ্বাস ত্যাগ করেন। রবিবার কলকাতায় তার শেষকৃত্য সম্পন্ন হয়।

## তথ্যসূত্র

বিষয়শ্রেণী:১৯৪৩-এ জন্ম
বিষয়শ্রেণী:২০২২-এ মৃত্যু
বিষয়শ্রেণী:সাতক্ষীরা জেলার ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:ভারতীয় অভিনেত্রী
ন্যাশনাল স্টুডেন্ট ফেডারেশন অফ আমেরিকা

**ন্যাশনাল স্টুডেন্ট ফেডারেশন অফ আমেরিকা** বা **এনএসএফএ** ছিল ১৯২৫ সালে প্রতিষ্ঠিত ছাত্রদের একটি সংগঠন  এটি ছিল যুক্তরাষ্ট্রে গঠিত প্রথম জাতীয় ছাত্র সরকার সমিতি।

এনএসএফএ আন্তর্জাতিক বিষয়ে দৃঢ় আগ্রহ বজায় রেখেছিল, কনফেডারেশন ইন্টারন্যাশনাল ডেস এটুডিয়ান্টস-এর সদস্য হিসেবে কাজ করেছে।  এটি নাগরিক স্বাধীনতা এবং ছাত্র অধিকারের সমর্থক ছিল, কিন্তু বাস্তবে খুব সামান্যই সংগঠিত হতে পেরেছিল। এই সংগঠনের সবচেয়ে বিখ্যাত ছিলেন প্রেসিডেন্ট এডওয়ার্ড আর. মারো, যিনি ১৯৩০ সালে নির্বাচিত হন।

১৯২৬ সালে এনএসএফএ-এর প্রথম পূর্ণ সম্মেলনে দুইশত ক্যাম্পাস প্রতিনিধি পাঠায় এবং ১৯৩৩ সালের মধ্যে ফেডারেশনের ১৫০টি স্কুলের সদস্যপদ সৃষ্টি করে।  যদিও এতে কোন বেতনভোগী কর্মকর্তা ছিল না এবং শুধুমাত্র ন্যূনতম বেতনভুক্ত কর্মী ছিল।

এসএসএফএ দ্বিতীয় বিশ্বযুদ্ধের সময় ভেঙে যায়, এবং ১৯৪৭ সালে ছাত্র সরকারগুলি একটি জাতীয় সমিতি হিসাবে জাতীয় ছাত্র সমিতি সফলভাবে প্রতিষ্ঠিত করে।

## তথ্যসূত্র

## বহিঃসংযোগ

* ন্যাশনাল স্টুডেন্ট ফেডারেশন অফ আমেরিকা ইউনিভার্সিটি অফ মেরিল্যান্ড লাইব্রেরিতে রেকর্ড করে ।

বিষয়শ্রেণী:১৯২৫-এ মার্কিন যুক্তরাষ্ট্রে প্রতিষ্ঠিত
বিষয়শ্রেণী:মার্কিন যুক্তরাষ্ট্র ভিত্তিক যুব সংগঠন
বিষয়শ্রেণী:মার্কিন যুক্তরাষ্ট্রের ছাত্র রাজনৈতিক সংগঠন
বিষয়শ্রেণী:মার্কিন যুক্তরাষ্ট্র ভিত্তিক শিক্ষা প্রতিষ্ঠান
বিষয়শ্রেণী:মার্কিন যুক্তরাষ্ট্র ভিত্তিক বিলুপ্ত সংগঠন
দানিশ জেহেন

**দানিশ জেহেন** (১৬ মার্চ ১৯৯৬ - ২০ ডিসেম্বর ২০১৮) ছিলেন একজন ভারতীয় ভ্লগার এবং ইউটিউবার যিনি এমটিভি এইস অফ স্পেস সিজন ১ -এ অংশগ্রহণের পরে লাইমলাইটে আসেন।

## কর্মজীবন

২০১২ সালের অক্টোবরে চালু  তার ইউটিউব চ্যানেলে জেহেন তার র‌‍্যাপ কম্পোজিশন শেয়ার করার মাধ্যমে তার কর্মজীবন শুরু করেন। 

জেহেন বিভিন্ন বিশিষ্ট ডিজাইনারদের মডেল হিসেবে ফ্যাশন ইন্ডাস্ট্রিতে অভিজ্ঞতা অর্জন করেন। তিনি লাইফস্টাইল ভ্লগার হিসেবেও কাজ করেছেন এবং তার ব্যক্তিগত ইউটিউব চ্যানেলে তার ভিডিও ব্লগ শেয়ার করেছেন। এছাড়াও ফিটনেস ভিডিওগুলির উপর তার একটি পৃথক ইউটিউব চ্যানেল ছিল। 

জেহেন ভারতীয় রিয়েলিটি শো এমটিভি এইস অফ স্পেস এর প্রথম সিজনের প্রতিযোগী ছিলেন।  অনুষ্ঠানটি পরিচালনা করেন বিকাশ গুপ্তা। অনিবার্য কারণবশত ৪৩তম দিনে শো থেকে বেরিয়ে যান জেহেন।

## তথ্যসূত্র

বিষয়শ্রেণী:মহারাষ্ট্রের ব্যক্তি
বিষয়শ্রেণী:ভারতে সড়ক দুর্ঘটনায় মৃত্যু
বিষয়শ্রেণী:২০১৮-এ মৃত্যু
বিষয়শ্রেণী:১৯৯৬-এ জন্ম
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ভারতীয় ইউটিউবার
১৯৯৯–২০০০ সন্তোষ ট্রফি

**১৯৯৯–২০০০ সন্তোষ ট্রফি** ছিল সন্তোষ ট্রফির ৫৬তম সংস্করণ আসর, ভারতে ফুটবলের প্রধান রাজ্য প্রতিযোগিতা। এটি ৯ থেকে ২৩ এপ্রিল ২০০০ পর্যন্ত কেরালার ত্রিশূর এবং চালাকুড়িতে অনুষ্ঠিত হয়েছিল। জাতীয় রাজ্য চ্যাম্পিয়নশিপে সারা দেশ থেকে ২৮টি দলের অংশ নেওয়ার কথা ছিল, কিন্তু ৬টি দল বাদ পড়েছিল। ফাইনালে মহারাষ্ট্র হোম দল কেরালাকে ১–০ গোলে হারিয়েছেন।

## যোগ্যতা অর্জনকারী দল

নিম্নলিখিত ৮টি দল যথাযথভাবে সন্তোষ ট্রফির জন্য যোগ্যতা অর্জন করেছিল।

* গোয়া
* কেরালা
* কর্ণাটক
* মহারাষ্ট্র
* পাঞ্জাব
* সার্ভিসেস
* তামিলনাড়ু
* বাংলা

## গ্রুপ পর্ব
### গ্রুপ এ

### গ্রুপ বি

## নকআউট পর্ব
### বন্ধনী

### সেমি-ফাইনাল

----

### তৃতীয় স্থান নির্ধারণী ম্যাচ

### ফাইনাল

## পরিসংখ্যান
### গোলদাতা
;৯টি গোল
* মোহাম্মদ নাজিব (মহারাষ্ট্র)

## পুরস্কার
উৎস:
* ফেয়ার প্লে ট্রফি: কেরালা
* ম্যান অব টুর্নামেন্ট: আকিল আনসারি (মহারাষ্ট্র)
* সেরা গোলরক্ষক: বীরেন্দ্র সিং (মহারাষ্ট্র)
* সেরা ডিফেন্ডার: জো পল আনচেরি (কেরালা)
* সেরা মিডফিল্ডার: খালিদ জামিল (মহারাষ্ট্র)
* সেরা স্ট্রাইকার: সিলভেস্টার ইগনাতিয়াস (কেরালা)

## তথ্যসূত্র

## বহিঃসংযোগ
* 


বিষয়শ্রেণী:১৯৯৯-২০০০-এ ভারতীয় ফুটবল
দ্বিতীয় চান্দারলি ইব্রাহিম পাশা

**দ্বিতীয় চান্দারলি ইব্রাহিম পাশা** (১৪২৯-১৪৯৯) ছিলেন একজন উসমানীয় রাজনীতিবিদ। তিনি ১৪৯৮ থেকে ১৪৯৯ সাল পর্যন্ত উসমানীয় সাম্রাজ্যের উজিরে আজম হিসেবে দায়িত্ব পালন করেছিলেন।

তিনি চান্দারলি পরিবারের বংশধর ছিলেন। উসমানীয় সাম্রাজ্যের প্রথম শতাব্দীতে চান্দারলি পরিবার থেকে অনেকেই উজিরে আজম পদে দায়িত্ব পালন করেছিলেন। তাঁর পিতা চান্দারলি হালিল পাশাও ১৪৪৩ সাল থেকে ১৪৫৩ সালে তাঁর মৃত্যুদণ্ড কার্যকর না হওয়া পর্যন্ত উজিরে আজম হিসাবেও দায়িত্ব পালন করেছিলেন। ইব্রাহিম আদ্রিয়ানোপলের *[[কাজী]]* (বিচারক) নিযুক্ত হন এবং তার পিতার অপমান থেকে বেঁচে যান এবং ভবিষ্যতের সুলতান দ্বিতীয় বায়েজীদের গৃহশিক্ষক (*লালা*) এর দায়িত্ব গ্রহণের আগে ১৪৬৫ সালে তাকে *[[কাজাস্কর]]* (সেনাবাহিনীর বিচারক) নামকরণ করা হয়।

১৪৮১ সালে দ্বিতীয় বায়েজীদ সিংহাসনে আরোহণ করলে তিনি দ্বিতীয় উজির হন। হার্সেকজাদে আহমেদ পাশাকে তার পদ থেকে বরখাস্ত করা হলে ১৪৯৮ সালে তিনি উজিরে আজম হিসাবে নিযুক্ত হন। পরের বছর তিনি সুলতান বায়েজিদের সাথে ভেনিসীয় অভিযানে যোগ দেন। তিনি নওপাকটোসের কাছে সামরিক শিবিরে মারা যান।

হুসেইন ও ঈসা নামে তাঁর দুই পুত্র ছিল। তারা প্রথম সেলিম এবং প্রথম সুলাইমানের শাসনামলে সাম্রাজ্যের বিভিন্ন পদে দায়িত্ব পালন করেছিলেন। ইস্তাম্বুল, বুরসা, আকসারাই এবং কাস্তামনুর মতো শহরে নির্মিত মসজিদ, স্নানাগার এবং মাদ্রাসার মতো দাতব্য কাজ চান্দারলি ইব্রাহিম পাশার ছিল।

তাকে ইজনিকে দাফন করা হয়।

## আরও দেখুন
* চান্দারলি পরিবার
* উসমানীয় উজিরে আজমদের তালিকা

## তথ্যসূত্র

বিষয়শ্রেণী:১৫শ শতাব্দীর উসমানীয় সাম্রাজ্যের উজিরে আজম
বিষয়শ্রেণী:১৪২৯-এ জন্ম
বিষয়শ্রেণী:১৪৯৯-এ মৃত্যু
বিষয়শ্রেণী:কাজাস্কর
বিষয়শ্রেণী:লালা (শিরোনাম)
বিষয়শ্রেণী:উসমানীয় সাম্রাজ্যের তুর্কি
বিষয়শ্রেণী:১৪৯০-এর দশকে উসমানীয় সাম্রাজ্য
বিষয়শ্রেণী:চান্দারলি পরিবার
ইসলামিক ইরান পার্টিসিপেশন ফ্রন্ট

**ইসলামিক ইরান পার্টিসিপেশন ফ্রন্ট** বা *জেবহে মোশারেকাত ইরান-ই ইসলামী* হলো ইরানের একটি সংস্কারবাদী রাজনৈতিক দল। এটি ২য় খোরদাদ ফ্রন্টের সবচেয়ে প্রভাবশালী সদস্য হিসেবে বিবেচিত হতো। এই দলটি ষষ্ঠ মজলিসে ২৯০ আসনের মধ্যে ১৮৯টি (৬৫%) আসন পেয়েছিল। ২০০৯-২০১০ সালে ইরানে নির্বাচন কেন্দ্রিক বিক্ষোভের পর দলটির লাইসেন্স বাতিল করা হয় এবং দলটিকে সব ধরনের নির্বাচনে অংশগ্রহণ করা থেকে নিষিদ্ধ করা হয়।

## ইতিহাস
১৯৯৮ সালের শেষের দিকে প্রতিষ্ঠিত  ইসলামিক ইরান পার্টিসিপেশন ফ্রন্ট এর প্রধান স্লোগান হলো "সব ইরানির জন্য ইরান"।  দলটি ইরানের রাষ্ট্রধর্ম ইসলামের প্রতি সমর্থন জানিয়েও গণতন্ত্র এবং গণতান্ত্রিক শাসন ব্যবস্থা প্রচলনের দাবী জানায়। তবে দলের কিছু সদস্য বিভিন্ন মতাদর্শ ও গোষ্ঠীর অন্তর্ভুক্ত। সাঈদ হাজ্জারিয়ান এই দলকে "*দুই আব্বাসের মধ্যে থাকা দল*" হিসেবে বর্ণনা করেছেন, যা আব্বাস দুজদুজানি (ডানপন্থী) এবং আব্বাস আবদি (বামপন্থী) এর মধ্যে পার্থক্যের প্রতি ইঙ্গিত করে)। এই দলটির নেতৃত্বে ছিলেন দলের সাবেক সাধারণ সম্পাদক মোহাম্মদ রেজা খাতামি (ইরানের পঞ্চম রাষ্ট্রপতি মোহাম্মদ খাতামি-এর ভাই)। পরবর্তীতে দলটির নবম কংগ্রেসে মোহসেন মিরদামাদি নতুন সাধারণ সম্পাদক হিসেবে নির্বাচিত হন।

২০০৪ সালে গার্ডিয়ান কাউন্সিল মজলিস নির্বাচন বা পার্লামেন্ট নির্বাচনে মোহাম্মদ রেজা খাতামি, এলাহে কুলাই, মোহসেন মিরদামাদি এবং আলী শাকুরি-রাদসহ অন্যান্য গুরুত্বপূর্ণ সদস্যদের নির্বাচন থেকে অযোগ্য ঘোষণা করে।
২০০৫ সালের বসন্তে দলটি মোস্তফা মইন-কে রাষ্ট্রপতি নির্বাচনে সমর্থন দেয়। দলের অনানুষ্ঠানিক দৈনিক *[[একবাল]]*ও তাকে সমর্থন জানায়। তবে ২০০৫ সালের জুলাইয়ে এই পত্রিকাটি বন্ধ করে দেওয়া হয়।

## সদস্যগণ
দলের সিদ্ধান্ত গ্রহণের কেন্দ্র হল সেন্ট্রাল কাউন্সিল, যেখানে ত্রিশজন সদস্য রয়েছে। এর মধ্যে উল্লেখযোগ্য কিছু সদস্য হলেন:

* মোহাম্মদ রেজা খাতামি
* সাঈদ হাজ্জারিয়ান
* এলাহে কুলাই
* মোস্তফা তাজজাদেহ
* মোহসেন মিরদামাদি
* আব্দুল্লাহ রমজানজাদেহ
* সফদার হোসেইনি
* আলী শাকুরি-রাদ
* জালাল জালালিজাদেহ
* আহমাদ শিরজাদ
* হাদি ঘাবেল
* দাউদ সোলাইমানি
* সাঈদ শিরকাভান্দ

## নিষেধাজ্ঞা
২০০৯ সালের ইরানের রাষ্ট্রপতি নির্বাচন পরবর্তী প্রতিবাদের পরে ২০১০ সালের এপ্রিলে সরকার দলটিকে এবং ইরান ইসলামি বিপ্লব মোজাহেদিন সংগঠনকে নিষিদ্ধ করে। কয়েক সপ্তাহ পরে মার্চ মাসে ইরানি বিচার বিভাগ দলটিকে নিষিদ্ধ করে এবং তাদের কার্যালয় বন্ধ করে দেয়। তাদের এমন সময় নিষিদ্ধ করা হয় যখন তারা বার্ষিক বৈঠক আয়োজনের পরিকল্পনা করেছিল। দলটি এই পদক্ষেপকে "অবৈধ কার্যক্রম" বলে আখ্যায়িত করে।
২৭ সেপ্টেম্বর, ২০১০ সালে প্রসিকিউটর-জেনারেল প্রেসকে জানান যে, দলটি ভেঙে দেওয়া হয়েছে এবং তাদের আর কোনো কার্যক্রম চালানোর অনুমতি নেই। দলটি জানায়, তারা এই ধরনের কোনো আদেশের নোটিশ পায়নি এবং তাই আদেশ কার্যকর করা সম্ভব নয়। তারা আপিলের সুযোগের দাবি জানায়। নভেম্বর ২০১১ সালে, স্বরাষ্ট্র মন্ত্রণালয় ঘোষণা করে যে দলটির লাইসেন্স বাতিল হওয়ার কারণে তারা ২০১২ সালের নির্বাচনে অংশগ্রহণ করতে পারবে না।

বিষয়শ্রেণী:১৯৯৮ সালে ইরানে প্রতিষ্ঠিত
বিষয়শ্রেণী:ইরানে নিষিদ্ধ রাজনৈতিক দল
বিষয়শ্রেণী:ইরানের সংস্কারবাদী রাজনৈতিক দল
বিষয়শ্রেণী:ইসলামি গণতান্ত্রিক রাজনৈতিক দল
বিষয়শ্রেণী:১৯৯৮-এ প্রতিষ্ঠিত রাজনৈতিক দল
বিষয়শ্রেণী:ইসলামি রাজনৈতিক দল
আপনজন (১৯৬৮-এর চলচ্চিত্র)

***আপনজন*** তপন সিংহ রচিত ও পরিচালিত ১৯৬৮ সালের বাংলা ভাষার ভারতীয় নাট্য চলচ্চিত্র। কে. এল. কাপুর প্রোডাকশনসের ব্যানারে চলচ্চিত্রটি প্রযোজনা করেন আর. কে. কাপুর। এতে শ্রেষ্ঠাংশে অভিনয় করেন ছায়া দেবী, ভানু বন্দ্যোপাধ্যায়, রবি ঘোষ, নির্মল কুমার ও সুমিতা সান্যাল। চলচ্চিত্রটি ১৯৬৮ সালের ৩ জানুয়ারি মুক্তি পায়। এটি ১৬তম জাতীয় চলচ্চিত্র পুরস্কারে শ্রেষ্ঠ বাংলা ভাষার পূর্ণদৈর্ঘ্য চলচ্চিত্রের জন্য রাষ্ট্রপতির রৌপ্য পদক ও ৩২তম বার্ষিক বিএফজেএ পুরস্কারে শ্রেষ্ঠ ভারতীয় চলচ্চিত্র-সহ সাতটি বিভাগে পুরস্কার অর্জন করে।

চলচ্চিত্রটি ১৯৭১ সালে গুলজার হিন্দি ভাষায় *[[মেরে আপনে]]* এবং ১৯৮৪ সালে থিপটুর রঘু কন্নড় ভাষায় *বেঙ্কি বিরুগালি* নামে পুনর্নির্মাণ করেন।

## অভিনয়শিল্পীদল

* ছায়া দেবী - আনন্দময়ী
* ভানু বন্দ্যোপাধ্যায়
* রবি ঘোষ
* নির্মল কুমার
* সুমিতা সান্যাল - লতি
* স্বরূপ দত্ত - রবি
* মৃণাল মুখোপাধ্যায়
* পার্থ মুখোপাধ্যায়
* কল্যাণ চট্টোপাধ্যায়
* সমিত ভঞ্জ - ছেনো
* শ্যামল বন্দ্যোপাধ্যায়
* যুঁই বন্দ্যোপাধ্যায়
* রমি চৌধুরী
* রেবা দেবী
* নীপা সেন
* পূর্ণিমা দেবী
* সোমা চক্রবর্ত্তী
* দিলীপ রায়
* চিন্ময় রায় - আনন্দময়ীর স্বামী
* প্রেমাংশু বসু - মন্টু চাটুজ্যে
* সলিল দত্ত
* নৃপতি চট্টোপাধ্যায়
* সন্তোষ সিংহ
* বঙ্কিম ঘোষ
* শৈবাল গঙ্গোপাধ্যায়
* সতু মজুমদার
* সুখেন চক্রবর্ত্তী
* দেবু রায়চৌধুরী
* সাধন সেনগুপ্ত
* শুভব্রত গুপ্ত
* আণবিক চট্টোপাধ্যায়
* অসীম মুখোপাধ্যায়
* সমীর সরকার
* মধুসূদন দত্ত
* রসরাজ চক্রবর্ত্তী
* শিবু দত্ত
* হাসি মজুমদার
* গোপী বন্দ্যোপাধ্যায়
* সুবোধ দাস
* সুধীর মিত্র
* দিলীপ হালদার
* স্বপন দত্ত


## সঙ্গীত
*আপনজন* চলচ্চিত্রের সঙ্গীত পরিচালনা করেন তপন সিংহ। গীত রচনা করেন অতুলপ্রসাদ। গানে কণ্ঠ দিয়েছেন শ্যামল মিত্র ও পার্থ মুখোপাধ্যায়।

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:১৯৬৮-এর চলচ্চিত্র
বিষয়শ্রেণী:১৯৬০-এর দশকের নাট্য চলচ্চিত্র
বিষয়শ্রেণী:১৯৬০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:তপন সিংহ পরিচালিত চলচ্চিত্র
বিষয়শ্রেণী:তপন সিংহ সুরারোপিত চলচ্চিত্র
বিষয়শ্রেণী:তপন সিংহের চিত্রনাট্য সংবলিত চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:অন্য ভাষায় পুনর্নির্মিত বাংলা চলচ্চিত্র
বিষয়শ্রেণী:শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ ভারতীয় চলচ্চিত্র বিভাগে বাংলা চলচ্চিত্র সাংবাদিক সমিতি পুরস্কার বিজয়ী
মোহাম্মদ শফি (রাজনীতিবিদ)

**মহম্মদ শফি উরি** বাব্বর শের (সিংহ) নামে পরিচিত জম্মু ও কাশ্মীর বিধানসভার প্রাক্তন সদস্য। তিনি উরি বিধানসভা কেন্দ্রের প্রতিনিধিত্ব করেছিলেন এবং জম্মু ও কাশ্মীর ন্যাশনাল কনফারেন্সের সদস্য ছিলেন।

১৯৭২ সালে জম্মু ও কাশ্মীর বিধানসভায় নির্বাচিত হন এবং ১৯৭৭ সালে শিক্ষা প্রতিমন্ত্রী হন কিন্তু ১৯৮৭ সালে, তিনি তথ্য, শিক্ষা ও সমাজকল্যাণের ক্যাবিনেট মন্ত্রী হন তারপর কৃষি, গ্রামীণ উন্নয়ন, সমবায় ও পঞ্চায়েত রাজ দপ্তরের ক্যাবিনেট মন্ত্রী হন। তিনি জম্মু ও কাশ্মীরে পঞ্চায়েতি রাজ ব্যবস্থা চালু করেন।

তাকে অর্থ ও শিক্ষা মন্ত্রণালয়ের মন্ত্রী করা হয়। তাকে ২০০৯ থেকে ২০১৫ পর্যন্ত রাজ্যসভায় পাঠানো হয়। কিন্তু ২০১৪ সালের নির্বাচনে উরি থেকে জম্মু ও কাশ্মীর বিধানসভার সদস্য হিসাবে পুনঃনির্বাচিত হওয়ায় ২০১৪ সালে পদত্যাগ করেন।

## তথ্যসূত্র

বিষয়শ্রেণী:জম্মু ও কাশ্মীর বিধানসভার সদস্য ১৯৭২-১৯৭৭
বিষয়শ্রেণী:জম্মু ও কাশ্মীর বিধানসভার সদস্য ১৯৯৬-২০০২
বিষয়শ্রেণী:জম্মু ও কাশ্মীর বিধানসভার সদস্য ১৯৮৭-১৯৯৬
বিষয়শ্রেণী:জম্মু ও কাশ্মীর বিধানসভার সদস্য ১৯৮৩-১৯৮৬
বিষয়শ্রেণী:জম্মু ও কাশ্মীর বিধানসভার সদস্য ১৯৭৭-১৯৮৩
বিষয়শ্রেণী:কাশ্মীর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় মুসলিম
বিষয়শ্রেণী:জম্মু ও কাশ্মীরের রাজ্যসভা সদস্য
বিষয়শ্রেণী:১৯৪৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮
বিষয়শ্রেণী:উরি, জম্মু ও কাশ্মীরের ব্যক্তি
বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
বিষয়শ্রেণী:কাশ্মীরি রাজনীতিবিদ
সাজ্জাদ শফি

**সাজ্জাদ শফি** জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স দলের সদস্য হিসাবে উরি বিধানসভা কেন্দ্রের প্রতিনিধিত্ব করছেন।

তিনি সাবেক মন্ত্রী ও রাজ্যসভার সদস্য মোহাম্মদ শফি উরির পুত্র।

## তথ্যসূত্র

বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:উরি, জম্মু ও কাশ্মীরের ব্যক্তি
জাভিদ আহমদ দার

**জাভিদ আহমেদ দার** হলেন জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে রাফিয়াবাদ বিধানসভা কেন্দ্রের প্রতিনিধিত্ব করছেন।

১৬ অক্টোবর ২০২৪-এ দার নবগঠিত জম্মু ও কাশ্মীর সরকারের মন্ত্রিপরিষদ মন্ত্রী হিসাবে শপথ নেন। ১৮ অক্টোবর ২০২৪-এ মুখ্যমন্ত্রীর পরামর্শে মন্ত্রী পরিষদে পোর্টফোলিও বরাদ্দ করার জন্য লেফটেন্যান্ট গভর্নর সিনহার জারি করা আদেশের পর দারকে কৃষি উৎপাদন, গ্রামীণ উন্নয়ন ও পঞ্চায়েতি রাজ, সমবায় এবং নির্বাচনের দায়িত্ব দেওয়া হয়।

## ব্যক্তিগত জীবন
দার জম্মু ও কাশ্মীরের রাফিয়াবাদ অঞ্চলের লাদুরা গ্রামে জন্মগ্রহণ করেন। তিনি বিবাহিত এবং লাডুরায় তার পরিবারের সাথে থাকেন।

## শিক্ষাগত পটভূমি
তার দ্বাদশ শ্রেণির পরীক্ষায় উত্তীর্ণ হওয়ার পর দার পুনেতে চলে যান পুনে বিশ্ববিদ্যালয়ে উচ্চ শিক্ষার জন্য। যেখানে তিনি ১৯৯৭ সালে বাণিজ্যে স্নাতক সম্পন্ন করেন। পরের বছর তিনি ব্যবসায় প্রশাসনে মাস্টার্স (এমবিএ) প্রোগ্রামের জন্য নথিভুক্ত হন। তবে দুই সেমিস্টার শেষ করে ১৯৯৮ সালে বাবার আকস্মিক মৃত্যুতে তাকে দেশে ফিরতে হয়।

## রাজনৈতিক কর্মজীবন
দারের রাজনৈতিক কর্মজীবন ২০০২ সালে তার পিতা মুহাম্মদ ইউসুফ দারে মৃত্যুর পর শুরু হয়। তার পিতা একজন প্রবীণ রাজনীতিবিদ এবং মুফতি মোহাম্মদ সাঈদের ঘনিষ্ঠ সহযোগী ছিলেন। প্রাথমিকভাবে জাভিদ পিপলস ডেমোক্রেটিক পার্টিতে (পিডিপি) যোগ দেন এবং একই বছর তার প্রথম বিধানসভা নির্বাচনে প্রতিদ্বন্দ্বিতা করেন, যদিও তিনি জয়ী হননি। পিডিপির সাথে ছয় বছর কাটানোর পর তিনি ২০০৮ সালে জম্মু ও কাশ্মীর ন্যাশনাল কনফারেন্সে কৌশলগত পরিবর্তন করেন। ফারুক আবদুল্লাহর সমর্থিত, তিনি প্রতিদ্বন্দ্বিতা করেন এবং রাফিয়াবাদ বিধানসভা আসনে জয়লাভ করেন এবং তার পিডিপি প্রতিপক্ষ দিলওয়ার মীরকে পরাজিত করেন। এই বিজয়ের পর দারকে সড়ক ও বিল্ডিং (আরএন্ডবি) বিভাগের তত্ত্বাবধানে প্রতিমন্ত্রী নিযুক্ত করা হয়। যদিও তিনি একটি শক্তিশালী পিডিপি তরঙ্গের মধ্যে ২০১৪ সালের নির্বাচনে তার আসন হারান। তিনি ২০২৪ সালে একটি উল্লেখযোগ্য প্রত্যাবর্তন করেন। তিনি ৯২০২ ভোটের উল্লেখযোগ্য ব্যবধানে রাফিয়াবাদ নির্বাচনী আসনে জয়লাভ করেন। শ্রীনগরের শের-ই-কাশ্মীর ইন্টারন্যাশনাল কনভেনশন সেন্টারে (SKICC) কৃষি উৎপাদন, গ্রামীণ উন্নয়ন ও পঞ্চায়েতি রাজ, সমবায় এবং নির্বাচনের ক্যাবিনেট মন্ত্রী হিসেবে শপথ গ্রহণের মাধ্যমে বিধানসভায় তার প্রত্যাবর্তন চিহ্নিত করা হয়।

## তথ্যসূত্র

বিষয়শ্রেণী:জম্মু ও কাশ্মীর পিপলস ডেমোক্রেটিক পার্টির রাজনীতিবিদ
বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীর বিধানসভার সদস্য ২০২৪-২০২৯
বিষয়শ্রেণী:জীবিত ব্যক্তি
বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:বারমুলা জেলার ব্যক্তি
কোয়ালিশন অফ ইসলামিক পার্টি

**দ্যা গ্রেট ইসলামিক কোয়ালিশন** বা **কোয়ালিশন অফ ইসলামিক পার্টি** ছিল একটি নির্বাচনী জোট যা ইসলামি রিপাবলিকান পার্টি এর নেতৃত্বাধীন সংগঠনগুলির একটি জোট ছিল। তারা ১৯৭৯ সালের ইরানের সাংবিধানিক সম্মেলন নির্বাচনে প্রতিদ্বন্দ্বিতা করেছিল। এটি তখনকার নির্বাচনে সবচেয়ে বড় জোট হিসেবে আত্মপ্রকাশ করেছিল। মিডিয়া, ইসলামি বিপ্লব কমিটি এবং ইরানের মসজিদগুলোতে তার প্রভাব ব্যবহার করে তাদের প্রতিদ্বন্দ্বীদের, বিশেষ করে কুইন্টুপল কোয়ালিশন কট্টর ইসলামি দলগুলোকে হারিয়ে দিয়েছিল।
## জোটের দলসমূহ
জোটের প্রধান গোষ্ঠীগুলো ছিল:
ইসলামি রিপাবলিকান পার্টিমোজাহেদিন অফ দ্যা ইসলামিক রেভুলোশন অর্গানাইজেশন
ইসলামি বিপ্লবী গার্ড কর্পস
কম্ব্যাটেন্ট ক্লার্জি অ্যাসোসিয়েশন
সোসাইটি অফ সেমিনারি টিচার্স অফ কোম
ফাদাইয়ান-ই ইসলাম জোটটিতে আরও অনেক ছোট ছোট গোষ্ঠীও ছিল।

## আরো দেখুন
## তথ্যসূত্র

বিষয়শ্রেণী:ইরানে বিলুপ্ত রাজনৈতিক দলের জোট
বিষয়শ্রেণী:ইরানের বিপ্লবের পরের ঘটনা
বিষয়শ্রেণী:১৯৭৯-এ ইরানে প্রতিষ্ঠিত
বিষয়শ্রেণী:ইসলামি রাজনৈতিক দল
তাজ মহিউদ্দিন

**তাজ মহিউদ্দিন** (জন্ম ১৯৪৫, এছাড়াও **তাজ মহি-উদ্দীন**) জম্মু ও কাশ্মীরের একজন রাজনীতিবিদ এবং ডেমোক্রেটিক আজাদ পার্টির সদস্য। ৩ অক্টোবর ২০২২-এ তিনি ডেমোক্রেটিক আজাদ পার্টির কোষাধ্যক্ষ হিসাবে নিযুক্ত হন। মহিউদ্দিন ভারতীয় জাতীয় কংগ্রেসের প্রার্থী হিসাবে ২০০২-২০০৮ এবং ২০০৮-২০১৪ সালে উরি বিধানসভা কেন্দ্র থেকে জম্মু ও কাশ্মীর বিধানসভার সদস্য ছিলেন।

## রাজনৈতিক কর্মজীবন
তাজ মহিউদ্দিন ১৯৮৬ সালে ভারতীয় জাতীয় কংগ্রেসে যোগ দেন। জম্মু অঞ্চলের বাসিন্দা হওয়া সত্ত্বেও দীনের রাজনৈতিক জীবন শুরু হয় উরি থেকে।

মহিউদ্দিনের ২০০২ সালে নির্বাচনী এলাকা থেকে বিজয়ী হওয়ার আগে মোহাম্মদ শফি, একজন প্রাক্তন ন্যাশনাল কনফারেন্স নেতা, তিন দশকেরও বেশি সময় ধরে উরি বিধানসভা কেন্দ্রের বিধানসভা আসনটি দখল করেছিলেন। ২০০৮ সালের বিধানসভা নির্বাচনে তিনি আরও একবার জিতেছিলেন। ২০১৪ সালে শফি আসনটি পুনরুদ্ধার করেন, যদিও মহিউদ্দিন ইতোমধ্যে কংগ্রেসে নিজেকে একটি গুরুত্বপূর্ণ ব্যক্তি হিসাবে প্রতিষ্ঠিত করেছিলেন।

৩০ আগস্ট ২০২২-এ তিনি গুলাম নবী আজাদের সমর্থনে কংগ্রেস থেকে পদত্যাগ করেন।

৩ অক্টোবর ২০২২-এ তাকে ডেমোক্রেটিক আজাদ পার্টির কোষাধ্যক্ষ হিসেবে নিযুক্ত করা হয়।

## তথ্যসূত্র

বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮
বিষয়শ্রেণী:১৯৪৫-এ জন্ম
বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
বিষয়শ্রেণী:জম্মু ও কাশ্মীর বিধানসভার সদস্য ২০০৮-২০১৪
বিষয়শ্রেণী:জম্মু ও কাশ্মীর বিধানসভার স্পিকার
বিষয়শ্রেণী:জীবিত ব্যক্তি
বিষয়শ্রেণী:উরি, জম্মু ও কাশ্মীরের ব্যক্তি
বিষয়শ্রেণী:জম্মু ও কাশ্মীরের রাজ্য মন্ত্রিপরিষদের মন্ত্রী
বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ
মোঃ নজরুল ইসলাম

**মোঃ নজরুল ইসলাম** বাংলাদেশ সিভিল সার্ভিসের একজন কর্মকর্তা যিনি সড়ক পরিবহন ও মহাসড়ক বিভাগের সচিব ছিলেন।

## প্রারম্ভিক জীবন
মোঃ নজরুল ইসলাম ৫ জুন ১৯৫৯ সালে তৎকালীন পাকিস্তানের পূর্ব পাকিস্তানের ময়মনসিংহ জেলার শেরপুর থানার চন্দ্রকোণায় মোঃ আনছার আলী এবং মোছাম্মাৎ রেজিয়া খাতুনের গৃহে প্রথম সন্তান হিসেবে জন্মগ্রহণ করেন। তিনি ঢাকা বিশ্ববিদ্যালয়ে ১৯৮২ সালে ইতিহাসে স্নাতক পাশ করার পর পরবর্তী বছরে স্নাতকোত্তর করতে ভর্তি হয়েছিলেন।

## পেশাজীবন
ইসলাম ১৯৮৪ সালের বিশেষ বাংলাদেশ সিভিল সার্ভিস ব্যাচে জনপ্রশাসন ক্যাডার হিসেবে যোগ দেন। তিনি বোদা, নবীগঞ্জ, বাহুবল ও হবিগঞ্জ সদর উপজেলার নির্বাহী কর্মকর্তা, ময়মনসিংহে যুব উন্নয়ন অধিদপ্তরের উপপরিচালক, নেত্রকোণায় জেলা পরিষদ নির্বাহী কর্মকর্তা, ময়মনসিংহের জোনাল সেটেলমেন্ট অফিসার, জাতীয় প্রাথমিক শিক্ষা একাডেমীর মহাপরিচালক, ঢাকা উত্তর সিটি কর্পোরেশনের প্রধান নির্বাহী কর্মকর্তা এবং ঢাকা দক্ষিণ সিটি কর্পোরেশনের প্রশাসক ছিলেন। তিনি অতিরিক্ত সচিব হিসেবে বাংলাদেশ সড়ক পরিবহন কর্তৃপক্ষের চেয়ারম্যান ছিলেন। ১৫ ডিসেম্বর ২০১৬ সালে ভারপ্রাপ্ত সচিব হিসেবে পরিকল্পনা কমিশনের সদস্য হওয়ার পর তিনি ১২ অক্টোবর ২০১৭ সালে সড়ক বিভাগের সচিব পদে এম এ এন ছিদ্দিকের স্থলাভিষিক্ত হোন। নভেম্বর ২০১৭ সালে চায়না হারবার ইঞ্জিনিয়ারিং কোম্পানি তাকে চায়ের প্যাকেটের ভেতর ১ লাখ মার্কিন ডলার ঘুষ হিসেবে দিলে সেটি পরে তৎকালীন সড়ক পরিবহন ও সেতুমন্ত্রী ওবায়দুল কাদেরের নির্দেশে চীনা দূতাবাসে ফেরত পাঠানোর ব্যবস্থা করা হয়। ৪ জুন ২০১৮ সালে তার অবসরে যাওয়ার কথা থাকলেও তাকে আরও ২ বছরের জন্য সড়ক বিভাগের সচিব হিসেবে চুক্তিভিত্তিক নিয়োগ দেওয়া হয়। ২০২০ সালে তার চুক্তির মেয়াদ আরও ২ বছর বাড়ানো হয়েছিল। ২১ মে ২০২২ সালে তাকে এ বি এম আমিন উল্লাহ নুরী দ্বারা প্রতিস্থাপিত করা হয়।

## তথ্যসূত্র

বিষয়শ্রেণী:১৯৫৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের সচিব
বিষয়শ্রেণী:শেরপুর জেলার ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সরকারি চাকরিজীবী
অদম্য ৭১ (যবিপ্রবি)

***অদম্য ৭১*** বাংলাদেশের স্বাধীনতা যুদ্ধের স্মারক ভাস্কর্য। মোজাই জীবন সফরির নকশায় নির্মিত সিমেন্টের ভাস্কর্যটি দুজন মুক্তিযোদ্ধার ভেলা বেয়ে ঘরে ফেরার প্রতিকৃতি। "অদম্য' ৭১" শিরোনামে স্থাপিত ভাস্কর্যের অবস্থান যশোর বিজ্ঞান ও প্রযুক্তি বিশ্ববিদ্যালয়ের প্রশাসনিক ভবনের সামনে। ২০১৩ সালে এটির আনুষ্ঠানিক উন্মোচন করা হয়।

## বর্ণনা
একজন তরুণ মুক্তিযোদ্ধা ও একজন নারী মুক্তিযোদ্ধা যুদ্ধ শেষে ঘরে ফিরছেন। ৭টি কলা গাছ দিয়ে বাঁধানো ভেলা লম্বা লাঠি বা বাঁশ দিয়ে বেয়ে দুইজন সামনে আগাচ্ছেন। এখানে '৭' সংখ্যাটি ৭ মার্চের ভাষণ থেকে নেওয়া হয়েছে।

*অদম্য ৭১*-এর পাদদেশ দুই ধাপে ইট দিয়ে বানানো ষড়ভুজ দিয়ে ঘেরা। পাদদেশের দৈর্ঘ্য ২৬ ফুট, যা বাংলাদেশের স্বাধীনতা দিবসের তারিখ ২৬ মার্চ থেকে নেওয়া। মোট উচ্চতা ২১ ফুট। এখানে '২১' আন্তর্জাতিক মাতৃভাষা দিবসের তারিখ ২১ ফেব্রুয়ারিকে বোঝানো হয়েছে। বেদিসহ দণ্ডায়মান প্রতিকৃতির উচ্চতা ১৬ ফুট, যা বাংলাদেশের বিজয় দিবসের তারিখ ১৬ ডিসেম্বরকে নির্দেশ করে।

## তথ্যসূত্র

বিষয়শ্রেণী:২০১৩-এর ভাস্কর্য
বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:যশোর বিজ্ঞান ও প্রযুক্তি বিশ্ববিদ্যালয়
বিষয়শ্রেণী:খুলনা বিভাগের ভবন ও স্থাপনা
বিষয়শ্রেণী:যশোর জেলা
বিষয়শ্রেণী:যশোরের বহিরঙ্গন ভাস্কর্য
অদম্য ৭১ (মানিকগঞ্জ)

***অদম্য ৭১*** বাংলাদেশের স্বাধীনতা যুদ্ধের স্মারক ভাস্কর্য। শাওন সাগীর নির্মিত মুক্তিযোদ্ধাদের ভাস্কর্যটি মানিকগঞ্জ জেলার ঢাকা-আরিচা মহাসড়কের মানিকগঞ্জ জেলা সংযোগ সড়কের বাসস্ট্যান্ডে অবস্থিত। বাংলাদেশের মুক্তিযুদ্ধ বিষয়ক মন্ত্রণালয়ের অর্থায়নে নির্মিত। দশ ফুট উঁচু একটি বেদির ওপর স্থাপিত ***অদম্য-৭১*** শিরোনামে স্থাপিত ভাস্কর্যে ৪ জন নারী-পুরুষ মুক্তিযোদ্ধা অস্ত্র ও বাংলাদেশের পতাকা হাতে দাঁড়িয়ে আছেন। ২০১৬ সালের ১৬ ডিসেম্বর এটির আনুষ্ঠানিক উন্মোচন করা হয়।

## ইতিহাস
বাংলাদেশের স্বাধীনতা যুদ্ধে মানিকগঞ্জ জেলায় ছোটবড় ৪২টি যুদ্ধ হয়েছিল। এসব যুদ্ধে ৫০ জন মুক্তিযোদ্ধা শহিদ হয়েছিলেন। শহিদ মুক্তিযোদ্ধার স্মারক হিসেবে বাংলাদেশের মুক্তিযুদ্ধ বিষয়ক মন্ত্রণালয় মানিকগঞ্জে একটি ভাস্কর্য স্থাপনের জন্য ২০১৫ সালে অর্থায়ন করে। একই বছর মানিকগঞ্জ জেলা প্রশাসনের তত্ত্বাবধানে এটির স্থাপন শুরু হয়। ২০১৬ সালে বাংলাদেশের বিজয় দিবসে এটির আনুষ্ঠানিক উন্মোচন করা হয়।

## বর্ণনা
১০ ফুট উঁচু বেদির উপর স্থাপিত ভাস্কর্য *অদম্য-৭১* নারী-পুরুষ সহ চারজন মুক্তিযোদ্ধার দৃঢ় প্রতিকৃতি। সম্মুখে ডানে দাঁড়ানো নারীর বাঁ কাঁধে প্রাথমিক চিকিৎসা বাক্স, মুষ্টিবদ্ধ ডান হাত। সম্মুখে নারীর পাশে হাতে একটি গ্রেনেড ছুড়ে মারা ভঙ্গিতে দাঁড়ানো পুরুষ মুক্তিযোদ্ধার পিঠে বেয়নেটসহ রাইফেল ঝুলছে। পেছনে লুঙ্গি পরা অন্য একজনের হাতে রাইফেল নিয়ে দাঁড়ানো। অপর পুরুষ যোদ্ধা বাংলাদেশের পতাকা হাতে দাঁড়ানো। বেদীতে মানিকগঞ্জ জেলার ৫০ জন শহিদ মুক্তিযোদ্ধার নামের তালিকা আছে।

## তথ্যসূত্র

বিষয়শ্রেণী:২০১৬-এর ভাস্কর্য
বিষয়শ্রেণী:বাংলাদেশের স্বাধীনতা যুদ্ধের ভাস্কর্য
বিষয়শ্রেণী:ঢাকা বিভাগের ভবন ও স্থাপনা
বিষয়শ্রেণী:মানিকগঞ্জ জেলা
বিষয়শ্রেণী:বাংলাদেশের বহিরঙ্গন ভাস্কর্য
ধর্মমত

**ধর্মমত** বা **বিশ্বাসের স্বীকারোক্তি** হলো সম্প্রদায়ের (প্রায়শই ধর্মীয় সম্প্রদায়) ভাগ করা বিশ্বাসের বিবৃতি যা এর মূল নীতিগুলিকে সংক্ষিপ্ত করে।

অনেক খ্রিস্টান সম্প্রদায় তিনটি ধর্মমত ব্যবহার করে: নিকেনে-কনস্টান্টিনোপলীয় ধর্ম, প্রেরিতদের ধর্ম এবং অথনোশিয়ান ধর্ম। কিছু খ্রিস্টান সম্প্রদায় মতগুলোর কোনোটি ব্যবহার করে না।

ধর্মমত শব্দটি কখনও কখনও অ-খ্রিস্টান ধর্মতত্ত্বের তুলনামূলক ধারণার সাথে প্রসারিত হয়। ইসলামিক ধারণার ধর্মমত হিসেবে আকিদাকে
উপস্থাপিত করা হয়।

## ইতিহাস
খ্রিস্টধর্মের প্রাচীনতম পরিচিত ধর্মমত, যিশুই প্রভু, প্রেরিত পৌলের রচনায় উদ্ভূত হয়েছিল। সবচেয়ে উল্লেখযোগ্য এবং বহুল ব্যবহৃত খ্রিস্টান ধর্মমতগুলির মধ্যে হলো নিকেনে ধর্ম, যা খ্রিস্টের দেবতাকে নিশ্চিত করার জন্য ৩২৫ খ্রিস্টাব্দে নিকিয়ার প্রথম পরিষদ-এ প্রণয়ন করা হয়েছিল, এছাড়াও ৩৮১ খ্রিস্টাব্দে কনস্টান্টিনোপলের প্রথম পরিষদে ত্রিত্বকে নিশ্চিত করার জন্য সংশোধিত হয়েছিল সামগ্রিকভাবে। ৪৩১ সালে চ্যালসদোনীয় সংজ্ঞা দ্বারা ধর্মমতটিকে আরও নিশ্চিত করা হয়েছিল, যা খ্রিস্টের মতবাদকে স্পষ্ট করেছে। এই ধর্মমতের নিশ্চিতকরণ, যা ত্রিত্বকে বর্ণনা করে, অনেক খ্রিস্টান সম্প্রদায়ের দ্বারা প্রায়ই সনাতনপন্থার মৌলিক পরীক্ষা হিসাবে নেওয়া হয় এবং ঐতিহাসিকভাবে আরিয়ানবাদের বিরুদ্ধে উদ্দেশ্য ছিল। প্রেরিতদের ধর্ম, আরেকটি আদি ধর্মমত যা সংক্ষিপ্তভাবে ত্রিত্ব, কুমারীগর্ভে জন্ম, ক্রুশবিদ্ধকরণ ও পুনরুত্থানের বিবরণ দেয়, পশ্চিমা খ্রিস্টধর্মের মধ্যে সবচেয়ে জনপ্রিয় এবং খ্রিস্টান গির্জার পরিষেবাগুলিতে ব্যাপকভাবে ব্যবহৃত হয়।

ইসলামী ধর্মতত্ত্বে, ধর্মমতের সাথে সবচেয়ে ঘনিষ্ঠভাবে সঙ্গতিপূর্ণ শব্দটি হলো আকিদা ().

## তথ্যসূত্র

## আরও পড়ুন
* *Christian Confessions: a Historical Introduction*, [by] Ted A. Campbell. First ed. xxi, 336 p.&nbsp;Louisville, Ky.: Westminster/John Knox Press, 1996. 
* *[http://yalepress.yale.edu/yupbooks/book.asp?isbn=9780300093919 Creeds and Confessions of Faith in the Christian Tradition]*. Edited by Jaroslav Pelikan and Valerie Hotchkiss.  Yale University Press 2003.
* *Creeds in the Making: a Short Introduction to the History of Christian Doctrine*, [by] Alan Richardson. Reissued. London: S.C.M. Press, 1979, cop. 1935. 128 p. 
* *Ecumenical Creeds and Reformed Confessions*. Grand Rapids, Mich.: C.R.C. [*i.e*. Christian Reformed Church] Publications, 1987. 148 p. 
* *The Three Forms of Unity (Heidelberg Catechism, Belgic Confession, [and the] Canons of Dordrecht), and the Ecumenical Creeds (the Apostles' Creed, the Athanasian Creed, [and the] Creed of Chalcedon)*. Reprinted [ed.]. Mission Committee of the Protestant Reformed Churches in America, 1991. 58 p. Without ISBN

## বহিঃসংযোগ

* The Creeds of Christendom – A website linking to many formal Christian declarations of faith.
* Creeds and Canons – A Guide to Early Church Documents from Internet Christian Library
* ICP Website International Creed for Peace

বিষয়শ্রেণী:ধর্মীয় পরিভাষা
বিষয়শ্রেণী:ধর্মীয় বিশ্বাস ও মতবাদ
সর্বজনীন পরিষদ

**সর্বজনীন পরিষদ** বা **সাধারণ পরিষদ** হলো বিশপ ও অন্যান্য গির্জা কর্তৃপক্ষের সভা যা খ্রিস্টান মতবাদ, প্রশাসন, শৃঙ্খলা এবং অন্যান্য বিষয়ের প্রশ্ন বিবেচনা এবং শাসন করার জন্য, যেখানে ভোটের অধিকারী ব্যক্তিরা সমগ্র বিশ্বের (একুমিন) থেকে সমাহূত হয় এবং যা সমগ্র মণ্ডলীর অনুমোদন নিশ্চিত করে।

চ্যালকেদোনীয় খ্রিস্টধর্ম সমন্বিত প্রাচ্য এবং পশ্চিমা উভয় সম্প্রদায়ের দ্বারা স্বীকৃত প্রথম সাত সার্বজনীন পরিষদ, রোমান সম্রাটদের দ্বারা সমাবর্তিত হয়েছিল, যারা রোমান সাম্রাজ্যের রাষ্ট্রীয় মণ্ডলীর মধ্যে সেই পরিষদের সিদ্ধান্তগুলিকেও বলবৎ করেছে।

তৃতীয় সার্বজনীন পরিষদ থেকে শুরু করে, লক্ষণীয় মতবিরোধের কারণে কিছু সদস্য অ-অংশগ্রহণের দিকে পরিচালিত হয় যা আগে একক খ্রিস্টান মণ্ডলী হিসাবে বিবেচিত হত। এইভাবে, খ্রিস্টধর্মের কিছু অংশ পরবর্তী পরিষদে যোগ দেয়নি, বা অংশগ্রহণ করেনি কিন্তু ফলাফল গ্রহণ করেনি।প্রাচ্য সনাতনপন্থী মণ্ডলী নামে পরিচিত বিশপরা সাত সার্বজনীন পরিষদ গ্রহণ করে। প্রাচ্যের মণ্ডলীরা নামে পরিচিত বিশপরা প্রথম দুটি পরিষদে এবং প্রাচ্য-সম্পর্কীয় সনাতনপন্থী নামে পরিচিত বিশপরা প্রথম চারটি পরিষদে অংশগ্রহণ করে, কিন্তু চতুর্থ সিদ্ধান্ত প্রত্যাখ্যান করে এবং পরবর্তী কোনো সার্বজনীন পরিষদে যোগ দেয়নি।

সার্বজনীন এবং কর্তৃত্বপূর্ণ হিসাবে পরিষদের গ্রহণযোগ্যতা বিভিন্ন খ্রিস্টান সম্প্রদায়ের মধ্যে পরিবর্তিত হয়। খ্রিস্টতত্ত্ব এবং অন্যান্য প্রশ্ন নিয়ে বিবাদের কারণে কিছু শাখা কিছু পরিষদকে প্রত্যাখ্যান করেছে যা অন্যরা গ্রহণ করে।

## তথ্যসূত্র

## আরও পড়ুন
* Fairweather, Eugene R., and Edward R. Hardy. *The Voice of the Church: the Ecumenical Council*. Greenwich, Conn.: Seabury Press, 1962. 127 p. *N.B*.: Defines and approaches the topic from an Anglican orientation.
* Michalopoulos, Dimitris, "The First Council of Nicaea: The end of a conflict or beginning of a struggle?", *Uluslarasi Iznik Semposyumu*, Iznik (Turkey), 2005, pp.&nbsp;47–56. .
* Tanner, Norman P. *The Councils of the Church*, .
* Tanner, Norman P. *Decrees of the Ecumenical Councils*, .
## বহিঃসংযোগ
* Broken link: All Catholic Church Ecumenical Councils – All the Decrees*
* 
* Catholic Encyclopedia: The 21 Ecumenical Councils
* 
* Multilingual Full Documentations of the 21 Ecumenical Councils and Mansi JD, Sacrorum Conciliorum Nova Amplissima Collectio, all the Latin documents of all the Councils
* FAQ Ecumenical Synods Greek Orthodox Archdiocese of Australia
* The Canons of the Eastern Orthodox Church 

বিষয়শ্রেণী:খ্রিস্টান পরিভাষা
বিষয়শ্রেণী:খ্রিস্টান সংগঠনের ধরন
বেদান্ত প্যাটেল

**বেদান্ত প্যাটেল** একজন মার্কিন সরকারি কর্মকর্তা, যিনি বর্তমানে যুক্তরাষ্ট্রের পররাষ্ট্র দফতরের প্রধান উপ-প্রবক্তা হিসেবে দায়িত্ব পালন করছেন। এর আগে তিনি হোয়াইট হাউজে, জো বাইডেনের ২০২০ সালের প্রেসিডেন্ট নির্বাচনী প্রচারণায় এবং অন্যান্য রাজনীতিবিদ ও সংগঠনের মুখপাত্র হিসেবে কাজ করেছেন।

## প্রাথমিক জীবন এবং শিক্ষা
প্যাটেল ভারতের গুজরাটে জন্মগ্রহণ করেন এবং সান হোসে, ক্যালিফোর্নিয়ায় বড় হন। তিনি ব্রানহাম হাই স্কুলে পড়াশোনা করেছেন। পরে তিনি ক্যালিফোর্নিয়া বিশ্ববিদ্যালয়, রিভারসাইড থেকে জীববিজ্ঞানে ডিগ্রি অর্জন করেন। তিনি ফ্লোরিডা বিশ্ববিদ্যালয় থেকে ব্যবসায় প্রশাসনে স্নাতকোত্তর ডিগ্রি (এমবিএ) লাভ করেন।

## কর্মজীবন
প্যাটেল মার্কিন কংগ্রেস সদস্য প্রমিলা জয়াপাল এবং মাইক হোন্ডার যোগাযোগ পরিচালক হিসেবে কাজ করেছেন এবং ডেমোক্রেটিক ন্যাশনাল কমিটির প্রেস সেক্রেটারি হিসেবেও দায়িত্ব পালন করেছেন।

২০২০ সালের বাইডেন প্রেসিডেন্ট প্রচারণা এবং বাইডেনের প্রেসিডেন্টিয়াল ট্রানজিশনে কাজ করার পর, ২০২০ সালের ডিসেম্বরে প্রেসিডেন্ট-নির্বাচিত বাইডেন তাকে আসন্ন প্রশাসনের সহকারী হোয়াইট হাউজ প্রেস সেক্রেটারি হিসেবে মনোনীত করেন। বাইডেনের অভিষেকের পর ২০২১ সালের জানুয়ারি থেকে তিনি এই দায়িত্ব পালন করেন।

২০২২ সালের ১ জুন প্যাটেল হোয়াইট হাউজের পদ থেকে সরে এসে যুক্তরাষ্ট্রের পররাষ্ট্র দফতরের প্রধান উপ-প্রবক্তা হিসেবে যোগ দেন এবং ৬ জুন ২০২২ তারিখে নতুন দায়িত্ব গ্রহণ করেন।

২০২২ সালের সেপ্টেম্বর মাসে, প্যাটেল প্রথম ভারতীয় আমেরিকান হিসেবে যুক্তরাষ্ট্রের পররাষ্ট্র দফতরের দৈনিক প্রেস ব্রিফিং পরিচালনা করেন।

২০২৩ সালের মার্চ মাসে, নেড প্রাইস তার পদত্যাগের পর, প্যাটেল অস্থায়ীভাবে প্রধান পররাষ্ট্র দফতরের মুখপাত্র হিসেবে দায়িত্ব পালন করেন। পরে ম্যাথিউ মিলার ২৪ এপ্রিল ২০২৩ তারিখে এই পদ গ্রহণ করেন।

## তথ্যসূত্র

## বহিঃসংযোগ
*  (personal account)
*  (official account)
* 

বিষয়শ্রেণী:জীবিত ব্যক্তি
বিষয়শ্রেণী:গুজরাতের ব্যক্তি
বিষয়শ্রেণী:মার্কিন যুক্তরাষ্ট্রে ভারতীয় অভিবাসী
বিষয়শ্রেণী:ক্যালিফোর্নিয়া বিশ্ববিদ্যালয়, রিভারসাইড প্রাক্তন শিক্ষার্থী
বিষয়শ্রেণী:ফ্লোরিডা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জো বাইডেন ২০২০ এর রাষ্ট্রপতির প্রচারণা
বিষয়শ্রেণী:বাইডেন প্রশাসনের কর্মী
বিষয়শ্রেণী:মার্কিন হিন্দু
বিষয়শ্রেণী:হোয়াইট হাউস প্রেস সচিব
বিষয়শ্রেণী:মার্কিন যুক্তরাষ্ট্রের স্টেট ডিপার্টমেন্টের মুখপাত্র
সঁত্র নাসিওনাল দেত্যুদ স্পাসিয়াল

**সঁত্র নাসিওনাল দেত্যুদ স্পাসিয়াল** () বা সংক্ষেপে **কনেস** (CNES) ফ্রান্সের জাতীয় মহাকাশ সংস্থা। সংস্থাটির প্রধান কার্যালয় ফ্রান্সের রাজধানী প্যারিসে অবস্থিত। এটি ফ্রান্সের সশস্ত্র বাহিনী মন্ত্রণালয়, অর্থনীতি ও অর্থসংস্থান মন্ত্রণালয় ও উচ্চশিক্ষা, গবেষণা ও নবপ্রবর্তন মন্ত্রণালয়ের তত্ত্বাবধানে পরিচালিত হয়। ১৯৬১ সালে ফ্রান্সের তৎকালীন রাষ্ট্রপতি শার্ল দ্য গোল মার্কিন-সোভিয়েত স্নায়ুযুদ্ধ ও মহাকাশ প্রতিযোগিতা চলাকালীন সময়ে ফ্রান্সের সামরিক বাহিনী ও গবেষণা খাতের মধ্যে সমন্বয় করে এই সংস্থাটি প্রতিষ্ঠা করেন, যার প্রথম কাজ ছিল একটি ইউরোপীয় কৃত্রিম উপগ্রহ নির্মাণ ও উৎক্ষেপণ করা। ফ্রান্সের সেসময় নিজস্ব রকেট প্রযুক্তি ছিল না, তাই তারা জার্মানির সহায়তা নিয়ে দিয়ামঁ নামক রকেট ব্যবহার করে সেটি সম্পাদন করে। প্রায় দুই দশক পরে ১৯৭৯ সালে ফ্রান্স নিজস্ব ভারী বোঝাবাহী রকেট উদ্ভাবন ও উৎক্ষেপণে সক্ষম হয়, যার নাম আরিয়ান। সংস্থাটি অশনাক্তকৃত উড়ন্ত বস্তুগুলি পর্যবেক্ষণের কাজও নিয়োজিত। বর্তমানে সংস্থাটিতে প্রায় আড়াই হাজার কর্মচারী কাজ করছেন। 
 
সংস্থাটির মূল কর্মকাণ্ডগুলি দক্ষিণ ফ্রান্সের তুলুজ মহাকাশ কেন্দ্র ও দক্ষিণ আমেরিকা মহাদেশের গায়ানা মহাকাশ কেন্দ্রতে পরিচালিত হয়। ২০২৪ সালে তথ্য অনুযায়ী সংস্থাটির প্রধান হলেন ফিলিপ বাতিস্ত। কনেস সংস্থাটি মহাকাশ এবং তার প্রয়োগ ও প্রযুক্তি ইনস্টিটিউট নামক প্রতিষ্ঠানের সদস্য। এটি জাতীয় পর্যায়ে ইউরোপের বৃহত্তম মহাকাশ সংস্থা।

## আরও দেখুন
* ফরাসি মহাকাশ কর্মসূচি 
* ইউরোপীয় মহাকাশ সংস্থা 
* সরকারি মহাকাশ সংস্থার তালিকা 

## তথ্যসূত্র

## বহিঃসংযোগ
* কনেস — নীড়পাতা 
* কনেস — নীড়পাতা 

বিষয়শ্রেণী:কনেস
বিষয়শ্রেণী:মহাকাশ সংস্থা
বিষয়শ্রেণী:ফ্রান্সের মহাকাশ কর্মসূচি
বিষয়শ্রেণী:প্যারিস-ভিত্তিক সংস্থা ও সংগঠন
বিষয়শ্রেণী:১৯৬১-এ প্রতিষ্ঠিত সংস্থা ও সংগঠন
বিষয়শ্রেণী:১৯৬১-এ ফ্রান্সে প্রতিষ্টিত
বিষয়শ্রেণী:সশস্ত্র বাহিনী মন্ত্রণালয় (ফ্রান্স)
২০২৪-এ মহাকাশ যাত্রা

**২০২৪-এ মহাকাশ যাত্রা**তে টানা চতুর্থ বছরের জন্য পৃথিবীর কক্ষপথে উৎক্ষেপণের প্রচেষ্টা এবং সফল উৎক্ষেপণের নতুন বিশ্বরেকর্ড স্থাপিত হয়। এ বছর ভালকান সেন্টর (Vulcan Centaur), গ্র্যাভিটি-১ (Gravity-1), আরিয়ান ৬ (Ariane 6; আংশিকভাবে সফল) রকেটগুলির সফল প্রথম উৎক্ষেপণ সম্পন্ন হয়। এছাড়া স্পেসএক্স কোম্পানির স্টারশিপ মহাকাশযানগুলির একাধিক বিকাশমূলক উৎক্ষেপণও উল্লেখ্য, যার মধ্যে ৫নং উড়ানে প্রথমবারের মতো অবতরণের ঘটনাটি অন্তর্ভুক্ত। উপরন্তু ২০২৪ সালের এপ্রিল মাসে ডেল্টা রকেট পরিবারের  ডেল্টা ৪ হেভি রকেটের চূড়ান্ত উৎক্ষেপণ সম্পন্ন হয়। ২০২৪ সালের মে মাসে  চীন ছাং-ও ৬ মহাকাশযানটি উৎক্ষেপণ করে, যা চাঁদের দূরবর্তী পার্শ্ব থাকে নমুনা ফেরত আনা ইতিহাসের সর্বপ্রথম অভিযান। ২০২৪ সালের সেপ্টেম্বর বাসে পোলারিস ডন অভিযানটিতে ইতিহাসে প্রথমবারের মতো বাণিজ্যিক উদ্যোগে মহাকাশে হাঁটার কাজটি সফলভাবে পরিচালনা করা হয়।

জাতীয় পর্যায়ের অন্যান্য বৈজ্ঞানিক মহাকাশ অভিযানগুলির মধ্যে মার্কিন মহাকাশ সংস্থা নাসার ইউরোপা ক্লিপার মহাকাশ সন্ধানী ও ইউরোপীয় মহাকাশ সংস্থার ''হেরা'' মহাকাশ সন্ধানী ২০২৪ সালের অক্টোবর মাসে উৎক্ষিপ্ত হয়। নাসা-র *[[ইনজেনুইটি (হেলিকপ্টার)|ইনজেনুইটি]]* হেলিকপ্টারটি ৭২তম উড়ানের সময় ঘূর্ণমান পাখার ফলাতে ক্ষতির শিকার হলে জানুয়ারি মাসে সেটির কার্যকলাপ বন্ধ করে দেয়া হয়। ২০২৪ সালে একাধিকবার চাঁদে অবতরণের প্রচেষ্টা চালানো হয়। জাক্সা-র স্মার্ট ল্যান্ডার ফর ইনভেস্টিগেটিং মুন বা সংক্ষেপে স্লিম ("চাঁদে তদন্তের জন্য বুদ্ধিমান অবতরণ যান") এবং ইন্টুইটিভ মেশিনস-এর আইএম-১ চন্দ্রপৃষ্ঠে কোমল অবতরণে সক্ষম হলেও অবতরণের শেষ মুহূর্তে গিয়ে উলটে যায়।

২০২৪ সালে দুইটি মানববাহী মহাকাশ বিরতিকেন্দ্র (মহাকাশ স্টেশন) সক্রিয় ছিল; এগুলি হল আন্তর্জাতিক মহাকাশ স্টেশন ও চীনের থিয়েনকুং মহাকাশ স্টেশন। মানববাহী অভিযানের মধ্যে ৭০নং যাত্রা, ৭১নং যাত্রা ও ৭২নং যাত্রা গুলি আন্তর্জাতিক মহাকাশ স্টেশন পরিদর্শন করে। অন্যদিকে শেনচৌ ১৮ ও শেনচৌ ১৯ থিয়েনকুং মহাকাশ স্টেশন পরিদর্শন করে। এছাড়া আন্তর্জাতিক মহাকাশ স্টেশন অ্যাগজিওম ৩নং অভিযান-এর বেসরকারি যাত্রীদের স্বাগত জানায়।

২০২৪ সালে অ্যাগজিওম ৩নং অভিযানের একজন মানব যাত্রী হিসেবে আলপের গেজেরাভচি প্রথম তুর্কি মহাকাশচারীতে পরিণত হন। বেলারুসও স্বাধীনতার পরে তাদের প্রথম মহাকাশচারীকে সয়ুজ এমএস-২৫ মহাকাশযানে করে মহাকাশে প্রেরণ করে, যিনি হলেন মারিনা ভাসিলেউস্কায়া। তবে এর আগে  পিওতর ক্লিমুক, ভ্লাদিমির কোভালিওনোক ও ওলেগ নোভিৎস্কি বেলারুশ-বংশোদ্ভূত রুশ বা সোভিয়েত হিসেবে মহাকাশ যাত্রা সম্পাদন করেছিলেন। উপরন্তু ব্রিটিশ নাগরিক নিকোলিনা এলরিক প্রথম নৃগোষ্ঠীয় সিঙ্গাপুরীয় হিসেবে মহাকাশে পৌঁছান, যখন তিনি ব্লু অরিজিন এনএস-২৬ মহাকাশযানে চড়ে ২০২৪ সালের ২৯শে আগস্ট কার্মান রেখা অতিক্রম করেন।

## তথ্যসূত্র

বিষয়শ্রেণী:২০২৪-এ মহাকাশ যাত্রা
বিষয়শ্রেণী:বছর অনুযায়ী মহাকাশ যাত্রা
বিষয়শ্রেণী:২০২৪-সম্পর্কিত তালিকা
ভবানী শংকর বিশ্বাস

**ভবানী শংকর বিশ্বাস** একজন বাংলাদেশী রাজনীতিবিদ ছিলেন যিনি হিন্দুদের জন্য পৃথক নির্বাচন ও তফসিলীদের জন্য কোটা ব্যবস্থা প্রবর্তনের জন্য কাজ করে গেছেন। তিনি পূর্ব পাকিস্তানের প্রাদেশিক মন্ত্রী ছিলেন।

## জীবনী
ভবানী ১৯১৮ সালে ব্রিটিশ ভারতের বেঙ্গল প্রেসিডেন্সির ফরিদপুর জেলার মাঝিগাতি গ্রামে (বর্তমানে বাংলাদেশের গোপালগঞ্জ জেলার মুকসুদপুর উপজেলায় অবস্থিত) জন্মগ্রহণ করেন। ওড়াকান্দী মিড হাই স্কুল ও নড়াইল সরকারি ভিক্টোরিয়া কলেজ থেকে লেখাপড়া করার পর তিনি ১৯৪৪ সালে কলকাতা বিশ্ববিদ্যালয়ভুক্ত সরকারি ফজলুল হক কলেজ থেকে স্নাতক অর্জন করেন। শিক্ষাজীবন সমাপ্ত করার পর তিনি শিক্ষকতাকে পেশা হিসেবে গ্রহণ করেন। কর্মজীবনে তিনি দীঘারগাতি উচ্চ বিদ্যালয় ও হলধর ইনস্টিটিউট হাই স্কুলের প্রতিষ্ঠাতা প্রধান শিক্ষক হিসেবে দায়িত্ব পালন করেন এবং বাগেরহাটের চান্দেরহাট উচ্চ বিদ্যালয় প্রতিষ্ঠায় ভূমিকা রাখেন। ১৯৪৭ সালে ভারত বিভাজনের পর তিনি পাকিস্তানে সংখ্যালঘুদের দেশত্যাগ ও সাম্প্রদায়িক দাঙ্গা থামাতে কাজ করেন। ১৯৫৪ সালের প্রাদেশিক নির্বাচনে তিনি স্বতন্ত্র হিসেবে অংশ নিয়ে পূর্ববঙ্গ আইনসভার সদস্য হিসেবে নির্বাচিত হন। আইনসভায় তখন তিনি তফসিলী সম্প্রদায়ের সংসদীয় দলের উপনেতা নির্বাচিত হয়েছিলেন। এরপর তিনি ১৯৬২ সালের প্রাদেশিক নির্বাচনেও অংশ নেন এবং স্বতন্ত্র প্রার্থী হিসেবে পূর্ব পাকিস্তান প্রাদেশিক পরিষদের সদস্য নির্বাচিত হন। ১৯৬২ সালে তাকে কনভেনশন মুসলিম লীগের সহযোগী সদস্য করা হয়েছিল। ১৯৬২ সাল থেকে ১৯৬৫ সাল পর্যন্ত তিনি ফারুক ও প্রথম মোনেম মন্ত্রিসভার সদস্য হিসেবে পূর্ব পাকিস্তানের স্বাস্থ্য, শ্রম ও সমাজকল্যাণ মন্ত্রী ছিলেন। ১৯৭০ সালের সাধারণ নির্বাচনে তিনি এনই-৯৮ ফরিদপুর-৫ আসন থেকে প্রার্থী হোন। তিনি ২৭ জানুয়ারি ২০১১ সালে মৃত্যুবরণ করেন। ভবানীর বড় ছেলে দুলাল বিশ্বাস বাংলাদেশ জাতীয় যুব সংগঠন ফেডারেশনের সভাপতি এবং যুব ও ক্রীড়া মন্ত্রণালয়ের যুব কল্যাণ তহবিলের পরিচালনা পর্ষদ সদস্য ছিলেন। তার ছোট ছেলে সমাজসেবক সুভাষ চন্দ্র বিশ্বাস ২০২৪ সালে নিঃসন্তান অবস্থায় মৃত্যুবরণ করেন।

## তথ্যসূত্র

বিষয়শ্রেণী:১৯১৮-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:বাংলাদেশী স্কুলশিক্ষক
বিষয়শ্রেণী:বাংলাদেশের স্বতন্ত্র রাজনীতিবিদ
বিষয়শ্রেণী:পূর্ব পাকিস্তানের মন্ত্রী
বিষয়শ্রেণী:পূর্ব পাকিস্তান প্রাদেশিক পরিষদের সদস্য ১৯৬২-১৯৬৫
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোপালগঞ্জ জেলার রাজনীতিবিদ
মৌরিতানীয় জাতীয় অলিম্পিক ও ক্রীড়া কমিটি

**মৌরিতানীয় জাতীয় অলিম্পিক ও ক্রীড়া কমিটি** (; এছাড়াও সংক্ষেপে আইওসি কোড **এমটিএন** দ্বারা পরিচিত) হলো মৌরিতানিয়ার জাতীয় অলিম্পিক কমিটি। এই সংস্থাটির ১৯৬২ সালে প্রতিষ্ঠিত হয়েছে; প্রতিষ্ঠার ১৭ বছর পর ১৯৭৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মৌরিতানিয়ার নুওয়াকশুতে অবস্থিত।

বর্তমানে মৌরিতানীয় জাতীয় অলিম্পিক ও ক্রীড়া কমিটির সভাপতির দায়িত্ব পালন করছেন আব্দুর রহমান ইসমান, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সালিম আবেইদনা।

## ইতিহাস
১৯৬২ সালে মৌরিতানিয়ার বহু-ক্রীড়ার সর্বোচ্চ সংস্থা হিসেবে মৌরিতানীয় জাতীয় অলিম্পিক ও ক্রীড়া কমিটি প্রতিষ্ঠিত হয়েছে।

প্রতিষ্ঠার প্রায় ২২ বছর পর মৌরিতানিয়া ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

## আরও দেখুন
* অলিম্পিকে মৌরিতানিয়া

## তথ্যসূত্র

## বহিঃসংযোগ
*  
* এএনওসিতে মৌরিতানীয় জাতীয় অলিম্পিক ও ক্রীড়া কমিটি 
* অলিম্পিডিয়ায় মৌরিতানীয় জাতীয় অলিম্পিক ও ক্রীড়া কমিটি 
* অলিম্পিক.কমে মৌরিতানীয় জাতীয় অলিম্পিক ও ক্রীড়া কমিটি  

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিকে মৌরিতানিয়া
বিষয়শ্রেণী:মৌরিতানিয়ার ক্রীড়া পরিচালনা পরিষদ
বিষয়শ্রেণী:১৯৬২-এ মৌরিতানিয়ায় প্রতিষ্ঠিত
বিষয়শ্রেণী:১৯৬২-এ প্রতিষ্ঠিত ক্রীড়া সংস্থা